عليكم ورحمة الله وبركاته السلام عليكم. الحمد لله وكفى والصلاة وسلاما على عباده الذين اصطفى. اللهم لك الحمد كله ولك الملك كله وبيدك الخير كله كله واليك يرجع الامر كله. اللهم صل على عبدك ونبيك محمد صلى الله عليه وسلم. اما بعد اخواني واحبابي في الله يعني سبحان
الملك الواحد لما بيتعامل مع يعني الشباب اللي داس في طريق المعصية هذه الايام بيفهم كويس جدا ليه نسبة الانتحار في عالية جدا بالزات في الدول اللي المستوى الاقتصادي فيها مرتفع جدا. رغم ان المفروض ان الدول دي اصلا تبقى اكتر الدول رخاء وسعادة
عارفين ليه؟ لان الناس هناك عملت كل حاجة وبرضه تعيسة. جربت كل الشهوات تعيسة. الشاب هناك ما عادش يلاقي حاجة يعملها. للاسف يا اخواني كثير من الشباب في بلادنا في مصر بدأوا يوصلوا
الحالة دي يعني كتير تلاقي شباب جايين يقولوا احنا تعبانين. آآ فيه شهوات فيه مغريات فيه متبرجات. فيه مواقع سيئة. كثير من الصورة عنده ما عادتش كده اللي هو اللي داس في المعصية. ما عدش حاسس بحاجة. المواقع الاباحية عنده اتحرقت اصلا ما عادش طايق يدخلها
ما عدش طايق يبص لحد. الشاب دلوقتي خايف يتجوز. من كتر المعاصي اللي عملها خايف يتجوز. احسن ربنا ينتقم منه في جوازه والعياز بالله. خايف يتجوز احسن يطلع اللي اتجوزها دي لها ماضي لا يحتمله. خايف يتجوز من اعجب الكلمات اللي سمعتها ان شاب خايف يتجوز
احسن يخلف بنات. احسن يهزق بنات. يطلعوا زي البنات اللي هو شايفهم. سبحان الله! تخيل قول الله سبحانه وتعالى اعرض عن ذكري فان له معيشة ايه؟ ضنكا. اهو ده الضنك. الشباب كثير منهم دلوقتي محبط. محبط
من الالتزام مش هاقدر التزم. الشيطان ماسك ودانه مش هتقدر. انسى مهما حاولت بيحبطه محبط من الدنيا. ومن الظروف اللي هو فيها تلاقي يقول لك انا كل حاجة عندي اتحرقت. النادي اتحرق. ما عدش فيه لزة فيه. الشرع بقى احسن منه. المواقع السيئة
فرقت الواحد بيفكر هتجوز عشان ايه ؟ ما هي اي لزة الواحد عملها في الحرام اصلا لحد ما طهق منها. والعياز بالله. فهيبقى ايه الجديد تخيلوا يا اخواننا يعني هو مش قادر يشخص الوضع اللي هو فيه. ولكن ربنا سبحانه وتعالى قاله في القرآن في كلمة ومن اعرض اعرض ده
معناها ان ما حطش الدين في دماغه اصلا ما عملش اعتبار للدين في حياته. ومن اعرض عن ذكري اعرض عن القرآن فان له معيشة ضنكا ونحشره يوم القيامة اعمى. قال رب لما حشرتني اعمى وقد كنت بصيرا. قال كذلك اتتك اتي
فنسيتها والعياذ بالله ما كانش لها واقع في حياتك. لا انسى ابدا واحنا مرة في جولة من الجولات هنا على المشاية ومجموعة الشباب واقفين ومشغلين يعني شنطة العربية بيركبوا فيها كاسة بقى بمبالغ كبيرة كده وشاب واقف يرقص في الشارع رقصا
يعني لو احنا في ملهى ليلي مش هيرقص بهزه الطريقة. فالمنزر بتاعه فتنة بقى للناس. يعني ايه ؟ شايفين السعادة؟ شايفين الانشراح؟ شايفين فين الشاب اللي عايش والله العظيم يا اخواني
احد اخوانا وقف يكلمه. احنا واقفين بقى بنكلم الشباب. احد اخوانه وقف يكلمه. سبحان الله! دخل لقلبه بازن الله. الشاب قال له شاب كدهو اللي واقف ينقز اهو. قال له انا من تلات تيام كنت باحاول انتحر عشان اخلص من حياتي. ده هو اللي واقف يرقص ده. اوعى
اوعى تتخدع في ضحكة عاصي. اوعى تتخدع في ضحكة واحد عاصي. كل ده وراءه مرار لا يحصى داخل القلوب والعياذ بالله لازم نصدق ربنا. يعني احنا عايزين نتكلم عن قضية السعادة فين؟ ولكن يعني ممكن النهاردة ما ندركش ان احنا نتكلم
عن اكتر ناس في الدنيا خدت دنيا وخدت جمال وخدت اموال وفي النهاية ابأس نهايات واتعس قلوب واشقى احوال والعياذ بالله. اللي مش هيصدق ربنا حياته هتبقى وحشة اوي. عشان كده ربنا سبحانه وتعالى بيجيب لك
حكاية اية في القرآن بيقول لك اللي ما صدقش ربنا اللي ما صدقش ربنا موقف في اول ساعات في النار والعياذ بالله. وقصاده برضو في الجنة اول ساعات في الجنة تحس كأنها بس مباشر كده اول يوم في الجنة واول يوم في النار. تخيل اول تعليق للي دخل
الجنة كان ايه واول تعليق للي دخل النار كان ايه؟ اول تعليق قال تعالى وقال الشيطان لما انا عايزك تتخيل خطبة في جهنم احنا دلوقتي في الساعات الاولى من جهنم لسة في البداية خالص خالص وهيطلع واحد يخطب
مين اللي هيدي الدرس اكبر نصاب في التاريخ؟ اقذر شخصية في التاريخ. هيطلع هو اللي هيدي الخطبة. طب مين الجمهور صندوق قمامة البشرية. صندوق نفايات البشرية. الزناة والعلمانيين والمجرمين والقتلة
وكل عمله كل الموبقات صندوق نفايات البشرية. هيدي لهم خطبة بعنوان ايه؟ بعنوان فاخلفتكم. انا طلعت نصاب. انا تعبت عليكم. انا كل الوعود بتاعتي طلعت كدب. عارفين لو واحد عمل اعلان كده عن عمارة وابراج. والناس قدمت ودفعت الفلوس. شوية ما فيش الابراج بتطلع ولا حاجة. بعد كده يبعت رسالة من خارج البلاد
انا طلعت نصاب. شقى عمركم ضاع. اهو بيقول لكم انا طلعت نصاب بيقول لهم والعياذ بالله مصيركم كله ضاع. مصيركم فاخلفتكم هم ياما سمعوا في الدنيا دروس ولكن قلوبهم ما اتأسرتش وما اتحركتش. المرة دي اكتر مرة هيبكوا في
درس سمعوه في حياتهم. اكتر مرة من اول ما هيشوفوا الخطيب بس. من اول ما هيعرفوا عنوان الخطبة بس. يا ترى هيبكوا ساعتها قد ايه يعني تخيل انا عايزك تتخيل بس
الساعات الاولى في الجنة والساعات الاولى في النار هنا هوت خطبة بيقول لهم فيها وعدتكم فاخلفتكم. وهنا هوت قالوا الحمد لله الذي صدقنا وعدا. احنا صدقنا ربنا ووعود ربنا طلعت حقه
صدق. يا اخوانا اوعوا تفتكروا ان الازمة اللي موجودة دلوقتي ازمة آآ يا اخوانا الازمة الناس مصدقة ولا مش مصدقة انت مصدق ولا مش مصدق؟ الطالب اللي صدق ان فيه امتحانات وصدق ورقة جدول الامتحانات اللي نزل من مجلس الكلية
قعد ليل نهار من قبل الامتحان بشهر. وسطه على الكتاب متني عشان يزكي للنار لانه مصدق ان دول ما بيلعبوش معه اللي مصدق ربنا بقى. قضية تصديق وعود الله. في واحد صدق ربنا وواحد صدق ابليس. ده نهايته ايه؟ وده نهايته ايه
اول تعليق في الجنة والنار الحمد لله الذي صدقنا وعده. ووعدتكم فاخلفتكم. اللي مصدق وعود ربنا وتعالى. طب امتى الخطبة دي بتتم ؟ الخطبة دي بتتم للاسف لما قضي الامر. لما كل حاجة انتهت ما عدش فيه
فرصة للتراجع ما عدش فيه فرصة لتغيير اي نتيجة. ما عدش فيه فرصة لتغيير اي اعلام لمصير اي انسان. كل حاجة انتهت خلاص ان الله قد حكم بين العباد. ما يبدل القول لديه. كل حاجة خلصت. لما قضي الامر بيقول
قل لهم ايه ؟ اول كلمة ان الله وعدكم وعد الحق. واوعدتكم فاخلفتكم. انت متخيل احساس اللي الكلام ده. احساس وهو بيقول ان الله وعدكم هو بيفتكر وعود الرحمن في الدنيا. احنا ربنا وعدنا وعود كتير جدا. ربنا وعدك ان كل اتناشر ركعة
سنة نافلة في اليوم ببيت في الجنة اللي مصدق ربنا يا بخته. ربنا وعدك ان كل سبحان الله وبحمده بنخلة في الجنة. ربنا وعدك انك لو واقبلت عليها يقبل عليك وهيتولاك. ربنا وعدك بسعادة الدنيا والاخرة لو اقبلت عليه. ربنا وعدك في الدنيا
ولو ان اهل القرى امنوا واتقوا لفتحنا عليهم بركات من السماء والارض. اللي يصدق ربنا بقى. اللي يصدق ربنا. ربنا وعدك عند الموت ان الذين قالوا ربنا الله ثم استقاموا تتنزل عليهم الملائكة افواج وراء افواج
افواهك ساعة الموت ولحزة طلوع الروح. ربنا وعدك في القبر يثبت الله الذين امنوا. بالقول الثابت في الدنيا وفي الاخرة التسبيت ساعة سؤال الملكين في القبر. كل دي وعود من الله. اللي صدق ربنا يا بخته. انما التاني ان الله وعد
وعدكم وعد الحق ووعدتكم فاخلفتكم كام بنت ضحكت عليها وقلت لها خليكي فري وخليكي ستايل وكلمينك تلتميت واحد وفي النهاية اكتشفت ان هو ده كان سبب العنوسة اللي ضيعت لها حياتها. كم شاب ضحكت عليه وقلت له يا عم خد لك قرض من بنك ربا ايه ومش ربا
يا عم مشي حالك واكسب. واكتشف ان الفقر كله في المال الحرام. كم ام ضحكت عليها وقلت لها ادي لبنتك فلوس تلبس اللي هي عايزاه واتكلم اللي هي عايزاه وبلاش بقى تقفلوها على بنتكم احسن. تخربوا دنيتها وكان سبب خراب دنية البيت كله اللي هي عملته مع بنتها
ابكم واحد ضحكت عليه كم شاب ضحكت عليه وقلت له طريق الزنا ده يا سيدي وشوية وهتوب ومات والعياز بالله على اسوأ خاتمة ممكن يلقى بها الله. كم واحد ضحكت عليه وقلت له غني وانت مغني وهيبقى طريق المجد وطريق وهترجع في الوقت. لما شاب آآ لما
مغني يقول انا كل اللي انا خايف منه ان انا اموت كده وتلاقي الشاب بيسمع له ليل نهار. طب ده عقل! طب ده تفكير اصلا ان اللي انت بتسمع له دواء نفسه بيقول لك انا خايف اموت كده
تلاقي الشاب بيسمع لايه ووعدتكم فاخلفتكم وعدتكم بالسعادة وعشت اشقى ناس. وعدتكم بالغنى وعشتوا افقر ناس وعدتكم بالقوة والصحة وعشتوا امراض ناس. وعدتكم انكم هتعرفوا تفرملوا وتجيبوا مارشيدير وترجعوا وقت ما تحبوا. وفي الاخر
اكتشفتم ان كل ده كل ده وهم ان الله وعدكم وعد الحق الخلاصة يا اخوانا. خلاصة يا اخواننا مصدقين ربنا ولا لأ؟ مش ممكن انسان مصدق ان الدنيا دي خمسين سنة ويوم القيامة بس خمسين الف سنة. وقاعد يشتغل للدنيا وسايب الاخرة. مش ممكن ده
انسان مصدق. لا يمكن يكون انسان مصدق. مصدق ازاي؟ وفين دليل التصديق؟ وهو فيه انسان يصدق ان فيه جنة بعظمة الوصف اللي بنسمعه كل كل ليلة وفيه نار بخطورة الوصف اللي بنسمعه كل ليلة. وبعد كده ولا كأنه سمع حاجة يبقى ده
تصدق منين ؟ قضية قضية انت مصدق ولا مش مصدق؟ مصدق ربنا ولا مش مصدق ربنا؟ ووعدتكم فاخلفتكم وما كان لي عليكم من سلطان اول ما ييجوا بقى يهموا به عشان ينكلوا به وينتقموا منه وكل واحد عنده. انا ما كانش لي سلطان عليك
الا ان دعوتكم فاستجبتم لي. فلا تلوموني ولوموا انفسكم. وينتهي المشهد الاخير في هذه الخطبة المؤثرة جدا جدا جدا. في ناس عمرها ما اتأسرت باي كلمة وعظ. ولا رضا بتسمع دين. ولا رضا بتتغير لما سمعت. ولا
هتحرك في اي موعزة سمعتها في حين انها الوقت بتسمع بكل زرة في كيانها. وبكل زرة في قلبها بينتهي المشهد الاخير بانهيار الخطيب وصراخه وعويله وانهيار الجمهور وصراخهم واعويلهم ما انا
وما انتم بمصرخي. اللي يصرخ مننا يصرخ. واللي يستغيس مننا يستغيس. دي عاقبة اللي ما صدقش ربنا. وما وعود ربنا اخواني في الله الحالة اللي كثير من الشباب وصل لها لا يوجد بعدها الا حاجة من اتنين
الحالة اللي كثير من الشباب وصل لها ليه؟ بيقول لك انا كل حاجة عندي اتحرقت. انا انا عدت عائز ابعد عن المعصية شوية عشان لما ارجع ادوق عشان لما ارجع احس
بان لها حتى طعم. الحالة دي اللي هي حالة الضنك دا ايه؟ ما لهاش غير بعد كدا حاجة من اتنين. يا الانتحار يا الالتزام يا بتبقى نقطة. النقطة دي عند مفرقين. يا هيصمم ويدوس ويكمل. بعد كده بقى لا تسأل عما سيحدس والعياز بالله. هيبقى زي الغرب بالزبط. الشباب زي
الغرب هتلاقي الانتحار بيتزاد بمعدلات بشعة. يا اما الالتزام والتوبة والعودة الى الله. ان ربنا يمن عليه في اللحزة دي ان ربنا لو ان تداركه نعمة من ربه مسألة السعادة وكل واحد بيعصي ربنا وبيعصي ربنا عايز يعيش سعيد ولكن للاسف الشديد
شديد ربنا ادانا روشتة للسعادة والشيطان ادانا روشتة للسعادة. اللي هيصدق ربنا حصريا ده الطريق الوحيد للسعادة. هنحاول بازن الله سبحانه وتعالى ان كان فيه يعني لقاءات قادمة في الايام القادمة بازن الله. آآ ان احنا نتكلم في قضية السعادة دي. نتكلم في قضية اكتر ناس في الدنيا
خدوا الدنيا اكتر اغنى مليارديرات في العالم. اشهر شهيرات في العالم كله اكتر ناس نالت كل احلامها في العالم ده قل له اللي كلنا على بعضنا مش متوقع ان احنا ناخد واحد في المليون من اللي هم خدوه. واحد في المليون من اللي هم خدوه ولكن
للاسف اتصدم الدنيا كلها انهم كانوا اتعس ناس واشقى ناس السعادة حصريا يا اخوانا في الاتصال بالله. ما فيش سعادة الا في الاتصال بالله والسعادة حصريا في مكان ربنا كلمنا عنه في الاخرة اسمه الجنة. هي دي السعادة. لو رحت عند بافري هيلز في في مصر
وسألت واحد من الغفراء اللي واقفين هناك قلت له لو سمحت هو الفيلا دي بكام ؟ يقول لك دي بخمسة مليون طب ودي عشرة مليون ودي خمستاشر مليون ليه يا عم ده الارض على البناء على اللي بنوا الارض دهيت مش هيجيبوا على بعضهم كلها مليون ولا اتنين مليون يقول لك لأ ما انتاش فاهم
ده انت جارك من الناحية الفلانية الوزير الفلاني وجارك من الناحية العلانية راجل الاعمال الفلاني وجارك من الناحية التانية الاعلامي الفلاني نداء بس تمن الجيرة. دي بافري هيلز. امال الجنة يا اخوانا! ده دي حتة ارض! اومال جوة ده ده جوار وزير في الدنيا
تمن جوار رجل اعمال في الدنيا. امال تمن جوار النبي في الفردوس الاعلى. امال تمن جوار الله في الجنة اومال تمن جوار الصحابة في جنات عدن؟ امال يا اخوانا احنا بنقدر الدنيا قدرها ولا نقدر الاخرة قدرها ان شاء الله بازن
بازن الله هنحاول نفتح ملف خطير اوي اوي اوي اوي. اوي ويتعلق وعود الرحمن ووعود الشيطان وهو اين السعادة؟ اللهم اهدنا واهدي بنا واجعلنا سببا لمن اهتدى. معلش احد اخوانكم يعني تقريبا تكلف بكزا مصحف كده. المصاحف اللي هي طبيعتها فاخرة جدا. فمين ياخد المصحف ده
في اسبوع اسبوع مين ياخد ده برضه يختمه في اسبوع حبيب قلبي يلا الاخ الشاب ايوة ازيك يا طب الاركان مين ياخد دهو ويختمه في اسبوع خد طب الركن البعيد الهادي ده
مين ياخد المصحف ده اسبوع طيب الشاب اللي لابس ابيض في احمر دهوه. طب اسبوع خمس تيام طيب خد خلاص الشاب اللي بالتي شيرت آآ بمبي هنا اهو اللهم اهدنا واهدي بنا واجعلنا سببا لمن اهتدى. اللهم تب علينا توبة ترضى بها عنا. اللهم تب علينا توبة ترضيك. اللهم تب علينا توبة لا نرد على
بعدها ابدا. اللهم انا نستغفرك من كل صلاة ضيعناها. ونستغفرك من كل امر فعلناه نظنه حلال وهو عندك حرام استغفرك من كل معصية سر جعلناك فيها اهون الناظرين الينا. ونستغفرك من كل معصية تبنا اليك منها ثم عدنا فيها. يا من تبسط
يدك بالليل ليتوب مسيء النهار. اللهم تب علينا من ذنوب الليل والنهار. اللهم انا نشكو اليك جوارحا غذيتها بنعمك. ثم قعد في الحرام اللهم تب علينا توبة ترضى بها عنا. تب علينا لنتوب. تب علينا توبة نصوحة. اللهم انصر اخواننا في سوريا
اللهم انصرهم. اللهم دافع عنهم. اللهم دافع عنهم. اللهم ان اهل الباطل قد تمالؤوا عليهم. اللهم ان عصابة الباطل قد تعاونوا عليهم. اللهم ايدهم. اللهم امدهم ببلد من عندك. اللهم انصرهم. اللهم ائذن لهم
قم بعيد قبل العيد اللهم ازن لهم بعيد قبل العيد. اللهم ازن لهم بعيد قبل العيد. انك ولي ذلك والقادر عليه سبحانك اللهم وبحمدك اشهد ان لا اله الا انت